
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 21.10.2025г., (вторник) от 15:30 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: г-жа Eлмира Угорлиева – Зам.-кмет на Община Златоград, инж. Елка Чаушева – секретар на Община Златоград, , г-жа Златка Цекова- Директор на дирекция „Административно-правно обслужване, общинска собственост и земеделие“, той и юрисконсулт, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-жа Ирина Иванова – Директор на дирекция, г-н Юли Хаджийски – Главен инженер, г-жа Надя Мангарудова – Директор на дирекция финансов отдел и счетоводство, местни данъци и такси и човешки ресурси, г-жа Силвия Щърбова – Главен счетоводител, г-жа Диана Димитрова – Юрисконсулт, публичен изпълнител и лице по защита на личните данни. Присъстваха и кметове на с. Старцево, с. Ерма река, с. Аламовци и с. Долен, д-р Личев от МБАЛ Златоград, директори на училища, детски градини и други. 
Председателстващ съвместното редовно заседание на   постоянните  комисии към ОбС Златоград,  е  г-жа Хаджийска.
Г-жа Хаджийска: Добър ден! Уважаеми колеги, с кворум от 3 постоянни комисии откривам заседанието на постоянните комисии на Общински съвет Златоград. Дневния ред е предварително изпратен и обявен. Първото нещо, което ще направим – обсъждане на дневния ред. Има ли предложение за промяна в дневния ред, за включване на нови точки, за изключване на съществуващи?

Г-жа Александрова: Предлагам точка 22 и точка 23 да бъдат включени към точка 26 понеже са от едно и също естество и да се гледат заедно в точка 26. 

Г-жа Кръстева: Само процедурно. След заседанието на комисиите обявявам  Председателски съвет. 
Г-н Хасапчиев предложи точка 13 - Докладна записка относно: Необходимост от почистване на речното корито на река Върбица, преминаваща през град Златоград, с вх.№ ОС-857/15.10.2025г., постъпила от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев - да отпадне от дневния ред.
Г-жа Хаджийска попита за други предложения, такива не постъпиха и тя подложи на гласуване предложенията по реда на постъпването им. 
· Точка 22 и точка 23 да се присъединят към точка 26 
Комисиите гласуваха с 9 гласа „за“, 0 „против“ и  2 „въздържал се“ – приема се.

· Към т. 13 -  Докладна записка относно: Необходимост от почистване на речното корито на река Върбица, преминаваща през град Златоград, с вх.№ ОС-857/15.10.2025г., постъпила от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев - да отпадне от заседанието на Общински съвет.

   Комисиите гласуваха с 5 гласа „за“, 5 „против“ и  1 „въздържал се“ – Не се  приема.


Г-жа Хаджийска: Колеги, по реда, по който познаваме с единствената промяна, че точка 22 и точка 23 отиват към точка 26, така че точка 24 става точка 22, точка 25 става точка 23, точка 26 става точка 24, точка 27 „Други“ става точка 25, 28 става 26 и 29 става 27. Гласуваме целия дневен ред, който е „за“, моля да гласува с вдигане на ръка. 

Комисиите гласуваха с 10 гласа „за“, 0 „против“ и  1 „въздържал се“ – приема се.


ДНЕВЕН РЕД:

1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.08.2025 - 30.09.2025 г.

2. Информации - отчети за изпълнение на бюджета към 30.09.2025г. трето тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис І-ви” с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка” гр. Златоград; 8. ДГ „Радост” гр. Златоград; 9. ДГ „Щастливо детство” с. Старцево; 10. ДГ „Детски свят” с. Долен; 11. ДЯ „Мир“ гр. Златоград.

3. Докладна записка относно: Приемане на Проект на Правилник за изменение и допълнение на Правилника за реда и условията за отпускане на финансова помощ за новородено или осиновено дете на територията на Община Златоград, с цел синхронизирането и  привеждането му в съответствие с изискванията на Закона за въвеждане на еврото в Република България (ЗВЕРБ), с вх.№ ОС-823/10.10.2025г., постъпила от Председателя на Общински съвет Златоград.

4. Доклад относно: Актуализирана бюджетна прогноза на Община Златоград за периода 2026-2028г. на постъпленията от местни приходи и разходите за местни дейности, с вх.№ ОС-859/17.10.2025г. и изх.№ 61-00-436/17.10.2025г., постъпил от кмета на Община Златоград.

5. Отчет за изпълнението но приетите Решения на Общински съвет от № И 329 до № И 442, с вх.№ ОС-841/14.10.2025г. и изх.№ 61-00-422/14.10.2025г., постъпил от кмета на Община Златоград.

6. Докладна записка относно: Промяна на мястото на предоставяне на социална услуга „Център за обществена подкрепа“ в град Златоград, с вх.№ ОС-835/14.10.2025г., и изх.№ 61-00-412/14.10.2025г., постъпила от кмета на Община Златоград.

7. Докладна записка относно: Отдаване под наем на лекарските кабинети, находящи се в сграда „Бивша поликлиника“ гр. Златоград, сграда „Здравна служба“, с. Старцево и сграда „Здравна служба“ с. Долен, с вх.№ ОС-837/14.10.2025г. и изх.№ 61-00-418/14.10.2025г., постъпила от кмета на Община Златоград.

8. Докладна записка относно: Отдаване под наем на част от недвижим имот – частна общинска собственост: помещение с площ от 33,00 м2 , разположено на партерен етаж в сграда на Общинска администрация, гр. Златоград, с вх.№ ОС-839/14.10.2025г. и изх.№ 61-00-420/14.10.2025г., постъпила от кмета на Община Златоград.

9. Докладна записка относно: Продажба на поземлен имот с идентификатор 31111.31.126, по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, целият с площ: 657 кв.м. (шестстотин петдесет и седем квадратни метра), за който е отреден УПИ Х, кв. 15 по ПУП на гр. Златоград, с вх.№ ОС-838/14.10.2025г. и изх.№ 61-00-419/14.10.2025г., постъпила от кмета на Община Златоград.

10.  Докладна записка относно: Продажба на поземлен имот с идентификатор 31111.34.41 по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, целият с площ:  217 кв.м. (двеста и седемнадесет квадратни метра), за който е отреден УПИ IX-34.41, кв. 96 по ПУП на гр. Златоград, на основание чл. 35, ал. 3 от Закона за общинската собственост, с вх.№ ОС-845/15.10.2025г. и изх.№ 61-00-425/15.10.1025г., постъпила от кмета на Община Златоград.

11.  Докладна записка относно: Продажба на поземлен имот с идентификатор 31111.35.776, по КККР на гр. Златоград, целият с площ: 369 кв.м. (триста шестдесет и девет квадратни метра), за който е отреден УПИ ХIV-50, кв. 43 по ПУП на гр. Златоград, на основание чл. 35, ал. 3 от Закона за общинската собственост, с вх.№ ОС-846/15.10.2025г. и изх.№ 61-00-426/15.10.2025г., постъпила от кмета на община Златоград.

12.  Докладна записка относно: Предложение за възлагане на Доклад относно извършване на годишен мониторинг на водоизточника – сондаж „Ерма река“ на находище на минерална вода „Ерма река“ за 2025г,с вх.№ ОС-847/15.10.2025г. и изх.№ 61-00-427/15.10.2025г., постъпила от кмета на община Златоград.

13.  Докладна записка относно: Необходимост от почистване на речното корито на река Върбица, преминаваща през град Златоград, с вх.№ ОС-857/15.10.2025г., постъпила от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев.

14.  Докладна записка относно: Необходимост от извършване на ремонтни дейности в чакалнята на Здравна служба с. Аламовци, Община Златоград, с вх.№ ОС-848/15.10.2025г. и изх.№ 61-00-428/15.10.2025г., постъпила от кмета на община Златоград.

15.   Докладна записка относно: Необходимост от предоставяне на средства за превантивно почистване на компрометирани водостоци, дерета и канавки на територията на с. Старцево, Община Златоград, с вх.№ ОС-849/15.10.2025г. и изх.№ 61-00-429/15.10.2025г., постъпила от кмета на община Златоград.

16.  Докладна записка относно: Необходимост от предоставяне на средства за баластриране и подравняване на част от ул. „Велико Търново“- при о.т.667, 668 (обръщало), в гр. Златоград, с вх. № ОС-851/15.10.2025г. и изх.№ 61-00-431/15.10.2025г., постъпила от кмета на Община Златоград.

17.  Докладна записка относно: Необходимост от предоставяне на средства за подравняване на път до жилищна сграда на ул. „Вихър“ в гр. Златоград, с вх. № ОС-852/15.10.2025г. и изх.№ 61-00-432/15.10.2025г., постъпила от кмета на Община Златоград.

18.  Докладна записка относно: Възлагане на обществен превоз на пътници по вътрешноградска автобусни линия, част от общинска транспортна схема, с вх.№ ОС-836/14.10.2025г., и изх.№ 61-00-415/14.10.2025г., постъпила от кмета на Община Златоград.

19.  Докладна записка относно: Изкърпване на единични дупки и деформации на настилката с гореща асфалтова смес с дебелина 4-6см, изкърпване на бетонова настилка 10-15см. запълване на фуги - обливане с битумна емулсия, вкл. почистване и посипка с кварцов пясък на улична мрежа в гр. Златоград и по населени места в Община Златоград, с вх.№ ОС-855/15.10.2025г. и изх.№ 61-00-434/15.10.2025г., постъпила от кмета на Община Златоград.

20.  Докладна записка относно: Необходимост от закупуване на специализиран автомобил за дейност „Обредни домове и зали“, с вх.№ ОС-760/15.09.2025г. и изх.№ 61-00-382/15.09.2025г., постъпила от кмета на Община Златоград.

21.  Докладна записка относно: Кандидатстване с проектно предложение по Национална програма за споделено финансиране на инвестиционни спортни обекти 2025г., за обект „Обновяване на многофункционална спортна площадка за баскетбол, футбол на малки врати, хандбал и тенис на корт в село Долен, община Златоград“, с вх.№ ОС-844/15.10.2025г. и изх.№ 61-00-423/14.10.2025г., постъпила от кмета на Община Златоград.

22.  Докладна записка относно: Промяна и допълване на Програмата за капиталовите разходи на Община приета с Приложение № 5 към Решение № И 408 от 20.05.2025 г. на Общински съвет Златоград, с вх.№ ОС-853/15.10.2025г. и изх.№ 61-00-433/15.10.2025г., постъпила от кмета на Община Златоград.

23.  Докладна записка относно: Повторно разглеждане на предложение за създаване на звено за вътрешен одит в структурата на общинска администрация, с вх.№ ОС-860/17.10.2025г. и изх.№ 61-00-437/17.10.2025г., постъпила от кмета на Община Златоград.


24.  Молби и жалби от жители на Община Златоград;

24.1. Докладна записка относно: Установени потребности от изпълнение на инфраструктурни обекти на територията на населените места в Община Златоград, с вх.№ ОС-854/15.10.2025г. и изх.№ 61-00-424/15.10.2025г., постъпила от кмета на Община Златоград.

24.1.1. Писмо от кмета на Община Златоград с вх.№ ОС- 759/15.09.2025г. и изх.№ 61-00-381/15.09.2025г.

24.2. Докладни записка за отпускане на средства чрез Публично - частно партньорство:

24.2.1. Докладна записка относно: Заявка за материали за изпълнение на възстановителни строителни дейности на обект общинска собственост, чрез публично-частно партньорство, с вх. № ОС-850/15.10.2025г. и изх.№ 61-00-430/15.10.2025г., постъпила от кмета на Община Златоград.

24.2.2. Докладна записка относно: Изпълнение на възстановителни строителни дейности до местността „Гужмарово“ с. Старцево, с вх.№ ОС-798/01.10.2025г. и изх.№ 61-00-403/01.10.2025г., постъпила от кмета на Община Златоград.

24.2.3.  Докладна записка относно: Изпълнение на публично-частно партньорство за отводняване на дере в с. Долен, община Златоград, с вх. № ОС-797/01.10.2025г. и № 61-00-402/01.10.2025г., постъпила от кмета на Община Златоград.

24.2.4. Докладна записка относно: Изпълнение на публично-частно партньорство на гробищен парк в село Аламовци, с вх.№ ОС-796/01.10.2025г. и изх.№ 61-00-401/01.10.2025г., постъпила от кмета на Община Златоград.

24.2.5. Докладна записка относно: Заявление от жители на град Златоград, с вх.№ ОС-450/13.06.2025г., и изх.№ 61-00-237/12.06.2025г., постъпила от кмета на Община Златоград;

24.2.6. Докладна записка относно: Изпълнение на възстановителни строителни дейности чрез Публично - частно партньорство в с. Кушла, община Златоград, с вх.№ ОС-451/13.06.2025г., и изх.№ 61-00-238/12.06.2025г., постъпила от кмета на Община Златоград;

24.2.7. Докладна записка относно: Изпълнение на възстановителни дейности чрез Публично - частно партньорство в с. Кушла, община Златоград, с вх.№ ОС-452/13.06.2025г., и изх.№ 61-00-239/12.06.2025г., постъпила от кмета на Община Златоград;

24.2.8. Докладна записка относно: Изпълнение на възстановителни строителни дейности, чрез Публично - частно партньорство, за отводняване на водосток на ул. „Шипка“ с. Долен, с вх.№ ОС-453/13.06.2025г., и изх.№ 61-00-240/12.06.2025г., постъпила от кмета на Община Златоград;

24.2.9. Докладна записка относно: Изпълнение на възстановителни строителни дейности, чрез Публично - частно партньорство, за направа на подход към жилищни сгради в мах. Дуганица, с. Долен, с вх.№ ОС-454/13.06.2025г., и изх.№ 61-00-241/12.06.2025г., постъпила от кмета на Община Златоград;

24.2.10.  Докладна записка относно: Изпълнение на възстановителни строителни дейности чрез Публично - частно партньорство на ул. „Велико Търново“ с. Ерма река, с вх.№ ОС-455/13.06.2025г., и изх.№ 61-00-242/12.06.2025г., постъпила от кмета на Община Златоград;

24.2.11. Докладна записка относно: Изпълнение на възстановителни строителни дейности чрез Публично - частно партньорство на ул. „Върбица“ с. Ерма река, с вх.№ ОС-456/13.06.2025г., и изх.№ 61-00-243/12.06.2025г., постъпила от кмета на Община Златоград;

24.2.12. Докладна записка относно: Изпълнение на възстановителни строителни дейности чрез Публично - частно партньорство, в мах. Юруковци, с. Цацаровци, с вх.№ ОС-457/13.06.2025г., и изх.№ 61-00-244/12.06.2025г., постъпила от кмета на Община Златоград;

24.2.13. Докладна записка относно: Изпълнение на възстановителни строителни дейности чрез Публично - частно партньорство, в местността „Джандеви колиби“ с. Пресока, с вх.№ ОС-458/13.06.2025г., и изх.№ 61-00-245/12.06.2025г., постъпила от кмета на Община Златоград;

24.2.14. Докладна записка относно: Изпълнение на възстановителни строителни дейности чрез Публично - частно партньорство на ул. „Спартак“ с. Старцево, с вх.№ ОС-459/13.06.2025г., и изх.№ 61-00-246/12.06.2025г., постъпила от кмета на Община Златоград;

24.2.15. Докладна записка относно: Изпълнение на възстановителни строителни дейности чрез Публично - частно партньорство на подход към Спортна площадка с. Старцево, с вх.№ ОС-460/13.06.2025г., и изх.№ 61-00-247/12.06.2025г., постъпила от кмета на Община Златоград;

25.  Други:

· Сигнално писмо относно: Невъзможност за изпълнение на обект № 99 „Топлопреносна мрежа с. Ерма река – проектиране и частично СМР“ от Капиталовата програма за Община Златоград за 2025г., с вх.№ ОС-840/14.10.2025г. и изх.№ 61-00-421/14.10.2025г., постъпило от кмета на Община Златоград.

· Одитен доклад № 0400308325, за извършен финансов одит на косолидирания годишен отчет на община Златоград за 2024 г., с вх.№ ОС-704/03.09.2025г., постъпил от Сметна палата.

· Отчет за получените и изразходени суми за дейности на Пенсионерски клуб „Златоград“ за първо полугодие на 2025г., с вх.№ ОС-694/02.09.2025г. 

· Информация относно: предложение на г-жа Гочева, с вх.№ ОС-843/14.10.2025г. и изх.№ 61-00-416/14.10.2025г., постъпила от кмета на Община Златоград.

26.  Еднократна финансова помощ за новородени/ осиновени деца на територията на Община Златоград.

27.  Молби за еднократна финансова помощ.



***************************************************************************

По т.1. от дневния ред: Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.08.2025 - 30.09.2025 г.

Г-жа Хаджийска попита д-р Личев има ли нещо да добави към така предоставените справки. 

Д-р Личев отговори, че няма. 

Г-жа Хаджийска попита общинските съветници имат ли въпроси.

Г-н Караджов попита д-р Личев в рентгеново отделение колко софтуера има. 

Д-р Личев отговори, че работят с два.

Г-н Караджов попита какво представлява единия и какво представлява другия.  

Д-р Личев отговори, че единия нарежда всичко в рентгена и излизат на дигитален носител, а другия, който работят с клинични пътеки, такъв софтуер има и в рентгена, където от всяко отделение се изтеглят резултатите. 

Г-н Караджов попита в разшифровката за външни услуги за месец септември, позиция 31- В. А. изготвяне на обществена поръчка – за каква обществена поръчка става въпрос. 

Д-р Личев отговори, че това е за лекарства, допълни, че на две години веднъж. 


Г-жа Хаджийска попита за други въпроси, такива не постъпиха и тя зачете проекта на решение, след което подложи на гласуване с вдигане на ръка. 


Комисиите гласуваха проекта на решение с 10 гласа „за“, 0 „против“ и  1 „въздържал се“ –приема се.

*************************************
По т.2 от дневния ред:  Информации - отчети за изпълнение на бюджета към 30.09.2025г. трето тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис І-ви” с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка” гр. Златоград; 8. ДГ „Радост” гр. Златоград; 9. ДГ „Щастливо детство” с. Старцево; 10. ДГ „Детски свят” с. Долен; 11. ДЯ „Мир“ гр. Златоград.

Г-жа Хаджийска попита вносителите има ли какво да допълнят към така представените информации. 

Отговориха, че няма какво да допълнят. 

Г-жа Хаджийска попита общинските съветници имат ли въпроси. 

Не постъпиха въпроси по точката.

Г-жа Хаджийска зачете проекта на решение, след което подложи на гласуване с вдигане на ръка. 

 Комисиите гласуваха проекта на решение с 10 гласа „за“, 0 „против“ и  0 „въздържал се“ –приема се.

***************************************
По т.3 от дневния ред:   Докладна записка относно: Приемане на Проект на Правилник за изменение и допълнение на Правилника за реда и условията за отпускане на финансова помощ за новородено или осиновено дете на територията на Община Златоград, с цел синхронизирането и  привеждането му в съответствие с изискванията на Закона за въвеждане на еврото в Република България (ЗВЕРБ), с вх.№ ОС-823/10.10.2025г., постъпила от Председателя на Общински съвет Златоград.


Не постъпиха въпроси и коментари по точката. 


Г-жа Хаджийска зачете проекта на решение, след което подложи на гласуване с вдигане на ръка. 


Комисиите гласуваха проектите на решение с 11 гласа „за“, 0 „против“ и  0 „въздържал се“ – приема се.

************************************************
По т.4 от дневния ред:  Доклад относно: Актуализирана бюджетна прогноза на Община Златоград за периода 2026-2028г. на постъпленията от местни приходи и разходите за местни дейности, с вх.№ ОС-859/17.10.2025г. и изх.№ 61-00-436/17.10.2025г., постъпил от кмета на Община Златоград.

Г-жа Кръстева попита този доклад е приетия  доклад от Общински съвет и  само е свързан с превалутирането или има и промени в него. 

Г-жа Мангарудова отговори, че доклада е във връзка с бюджетната процедура за представяне в Министерство на финансите - актуализирана бюджетна прогноза. Добави, че не са променяли приетата бюджетна прогноза единствено са преобразували в евро и така е представена в Министерство на финансите. 

Г-жа Хаджийска попита има ли други въпроси, такива не постъпиха и тя зачете проекта на решение, след което подложи на гласуване с вдигане на ръка.
  
 Комисиите гласуваха проекта на решение с 10 гласа „за“, 0 „против“ и  0 „въздържал се“ 

**************************************
По т.5 от дневния ред:   Отчет за изпълнението но приетите Решения на Общински съвет от № И 329 до № И 442, с вх.№ ОС-841/14.10.2025г. и изх.№ 61-00-422/14.10.2025г., постъпил от кмета на Община Златоград.

Г-жа Хаджийска попита за въпроси, такива не постъпиха. Тя информира, че няма проект на решение. 

*************************************
По т.6 от дневния ред:  Докладна записка относно: Промяна на мястото на предоставяне на социална услуга „Център за обществена подкрепа“ в град Златоград, с вх.№ ОС-835/14.10.2025г., и изх.№ 61-00-412/14.10.2025г., постъпила от кмета на Община Златоград.

Г-жа Угорлиева поясни, че промяната е само адресната регистрация, а не местоположението на услугата. 

Г-жа Хаджийска попита има ли въпроси, такива не постъпиха и тя зачете проекта на решение, след което подложи на гласуване с вдигане на ръка.

 Комисиите гласуваха проекта на решение с 10 гласа „за“, 0 „против“ и  0 „въздържал се“ 

******************************************
По т.7 от дневния ред:  Докладна записка относно: Отдаване под наем на лекарските кабинети, находящи се в сграда „Бивша поликлиника“ гр. Златоград, сграда „Здравна служба“, с. Старцево и сграда „Здравна служба“ с. Долен, с вх.№ ОС-837/14.10.2025г. и изх.№ 61-00-418/14.10.2025г., постъпила от кмета на Община Златоград.

Г-жа Хаджийска попита има ли въпроси, такива не постъпиха и тя зачете проектите на решение, след което подложи на гласуване с вдигане на ръка.


Комисиите гласуваха петнайсетте проекта на решения с 11 гласа „за“, 0 „против“ и  0 „въздържал се“ 


*********************
По т.8 от дневния ред: Докладна записка относно: Отдаване под наем на част от недвижим имот – частна общинска собственост: помещение с площ от 33,00 м2 , разположено на партерен етаж в сграда на Общинска администрация, гр. Златоград, с вх.№ ОС-839/14.10.2025г. и изх.№ 61-00-420/14.10.2025г., постъпила от кмета на Община Златоград.

Г-жа Кръстева информира за техническа грешка в проекта на решение. 

Г-жа Цекова каза, че трябва да е под наем на недвижим имот.

Г-жа Хаджийска попита има ли въпроси, такива не постъпиха и тя зачете проекта на решение, след което подложи на гласуване с вдигане на ръка.


Комисиите гласуваха проекта на решение с 11 гласа „за“, 0 „против“ и  0 „въздържал се“ 

***************************
По т.9 от дневния ред: Докладна записка относно: Продажба на поземлен имот с идентификатор 31111.31.126, по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, целият с площ: 657 кв.м. (шестстотин петдесет и седем квадратни метра), за който е отреден УПИ Х, кв. 15 по ПУП на гр. Златоград, с вх.№ ОС-838/14.10.2025г. и изх.№ 61-00-419/14.10.2025г., постъпила от кмета на Община Златоград.

Г-жа Хаджийска попита има ли въпроси, такива не постъпиха и тя зачете проектите на решение, след което подложи на гласуване с вдигане на ръка.

 Комисиите гласуваха двата проекта на решение с 10 гласа „за“, 0 „против“ и  0 „въздържал се“

*************************
По т.10 от дневния ред: Докладна записка относно: Продажба на поземлен имот с идентификатор 31111.34.41 по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, целият с площ:  217 кв.м. (двеста и седемнадесет квадратни метра), за който е отреден УПИ IX-34.41, кв. 96 по ПУП на гр. Златоград, на основание чл. 35, ал. 3 от Закона за общинската собственост, с вх.№ ОС-845/15.10.2025г. и изх.№ 61-00-425/15.10.1025г., постъпила от кмета на Община Златоград.


Не постъпиха въпроси и коментари.

 Комисиите гласуваха проекта на решение с 11 гласа „за“, 0 „против“ и  0 „въздържал се“

*************************
По т.11 от дневния ред: Докладна записка относно: Продажба на поземлен имот с идентификатор 31111.35.776, по КККР на гр. Златоград, целият с площ: 369 кв.м. (триста шестдесет и девет квадратни метра), за който е отреден УПИ ХIV-50, кв. 43 по ПУП на гр. Златоград, на основание чл. 35, ал. 3 от 

Не постъпиха въпроси и коментари.

Комисиите гласуваха двата проекта на решение с 11 гласа „за“, 0 „против“ и  0 „въздържал се“

***********************
По т.12 от дневния ред:  Докладна записка относно: Предложение за възлагане на Доклад относно извършване на годишен мониторинг на водоизточника – сондаж „Ерма река“ на находище на минерална вода „Ерма река“ за 2025г,с вх.№ ОС-847/15.10.2025г. и изх.№ 61-00-427/15.10.2025г., постъпила от кмета на община Златоград.

Г-жа Чаушева каза, че е важно мониторинга на минералната вода да продължи и тази година, информира, че до настоящия момент проби се взимат от Регионална здравна инспекция Смолян, те ще послужат за доклада, но има и други процедури, които трябва да бъдат проверени, за да има такъв доклад. Тя добави, че експлоатационния ресурс е със срок до 2024 година в заповедта на Министъра на околната среда и водите.

Г-жа Хаджийска попита г-жа Чаушева до 2024 година има такъв годишен мониторинг и сега се иска да се направи мониторинг за 2025 година.

Г-жа Чаушева допълни, че заповедта на Министъра на околната среда и водите е от 2016 година с период до 2024 година, действа осем години и след това искат двугодишен мониторинг да бъде извършен, тази вода да се следят показатели, водни нива и количества.

Г-н Караджов попита какво ще се случи ако няма такъв доклад, защото сме края на годината.

Г-жа Хаджийска допълни въпроси на г-н Караджов не може ли да се мине направо на 2026 година. 

Г-жа Чаушева отговори, че мониторинга трябва да е в две последователни години, за 2024 година има, 2025 ако има може да се надяваме Министърът да издаде такава заповед и ресурсът отново да е предоставен на община Златоград. 

Г-жа Хаджийска попита това означава ли, че ресурсът за 2025 година не е предоставен на община Златоград. 

Г-жа Чаушева отговори, че са един вид в процедура по утвърждаване на нов ресурс, добави че в заповедта може да се види, никой не я е отнел, тоест заповед с някакво утвърждаващо действие. Просто изискват мониторинг.

Г-жа Кръстева каза, че това и е прозвучало много сериозна. Попита заповедта на министъра от коя дата е. 

Г-жа Чаушева отговори, че е от 2016 година.

Г-жа Кръстева попита защо се чака края на годината, за да се потвърди мониторинг, който така или иначе трябва да се направи, добави че топлата вода е приоритет на всички. Тя каза, че от 2016 година освен мониторинг друго не се е правило с топлата вода, само проектни намерения, актуализация на планове, във всеки един бюджет се залагат средства, правят се изследвания и в края на 2025 година чакаме да дадем мониторинг на министъра. 

Г-жа Чаушева каза, че са направили постъпки с едногодишен мониторинг да поискат удължаване на този експлоатационен ресурс, но имат изрични указания в писмо на Министъра на околната среда и водите. Тя изясни, че мониторинг е правен само 2024 година.

Г-жа Хаджийска каза, че имат нужда от повече информация, затова обявява 10 минути почивка, за да предоставят писмото и заповедта на министъра. 

Г-жа Хаджийска обяви 10 минути почивка. 
 
С кворум от 7 комисии продължи съвместното заседание на постоянните комисии към Общински съвет Златоград. 

Г-жа Чаушева каза, че са представили писмо от МОСВ от август месец 2024 година, в което посочват, че трябва да има мониторинг на минералната вода. Изготвен е такъв доклад в края на 2024 година, представен е в Министерството на околната среда и водите. Тя допълни, че не мисли, че са пропуснали някакъв срок, все още няма утвърден нов ресурс, имали са идея, че с тези данни, които са представени в доклада биха могли да защитят и да получат експлоатационния ресурс до 27 литра в секунда, но няма заповед. Г-жа Чаушева каза, че в телефонни разговори, процедура изискват още двугодишен, така както е в Наредба определена писано като задължение.  

Г-жа Кръстева прочете текст от писмото, в което са посочени указанията на министъра. Тя каза, че писмото е от август месец 2024 година, а ние сме чакали последния момент, декември има един мониторинг и в края на 2025 година искаме втори. Г-жа Кръстева каза, че за нея това е изключително безотговорно, защото е подчертано, че трябва да са двугодишни сезонни.

Г-жа Чаушева каза, че твърди, че нищо не са пропуснали, 23 година помпата е заработила юли. Две години има не са пропуснали, проби се вземат от РЗИ, така че те ще им послужат за доклада и въпроса на замервания на водни нива, които тази фирма може да го изготви в доклад. 

Г-жа Кръстева попита колко е времевия ресурс, който трябва да се изготви този мониторингов доклад. 

Г-жа Чаушева до края на 2025 година. 

Г-жа Кръстева попита възлагането за изготвяне на мониторинга как става. 

От общинска администрация отговориха, че става с договор.

Г-жа Кръстева помоли това указание да се предостави на Общински съвет да информират за датата на възлагане, за срока, за договора, който кмета ще сключи, за да се включат до края на годината да бъде предоставено на МОСВ. 

Г-жа Хаджийска цитира от докладната записка „Община Златоград възложи на „В*********“ Е***, град Асеновград и в края на 2024 година получи доклад относно извършване на годишен мониторинг на водоизточника -  сондаж „Ерма река“, на находище от минерална вода „Ерма река“, с. Ерма река, община Златоград, област Смолян – публична общинска собственост за извършване преоценка на експлоатационните ресурси на находището“. Такъв същия доклад за извършване на преоценка на експлоатационните ресурси на находището ние сега ще се прави за 2025 година. Тя попита има ли риск по отношение на експлоатационните ресурси на находището. 

Г-жа Чаушева каза, че не може категорично да твърди, но поне тези хора, с които разговаря и работят такива доклади я уверяват, че всичко ще бъде наред и ще могат да докажат този ресурс, защото това  езеро има голям капацитет. 

Г-жа Хаджийска каза, че говори по отношение на собствеността и експлоатационните ресурси на находището. 

Г-жа Чаушева каза, че мисли, че собствеността е категорична – общинска поне до момента.

Г-жа Хаджийска попита и тук няма никакъв риск община Златоград да загуби експлоатационни ресурси от находището. 

Г-жа Чаушева отговори, че се надяват, че всичко ще бъде наред, имат уверението на фирмите, с които работят с тази материя и служителите в министерството, че можем да докажем тази година този ресурс. 

Г-жа Хаджийска обобщи, че мониторинга трябва да бъде за две години 24-та имаме и 25-та правим сега, срещу сумата от 3 960 лева. 

Г-н Хасапчиев каза, че е слушал дебата внимателно и не може да разбере, когато трябва да има две последователни години мониторинг какъв е проблема ако се направи по средата или в края на годината. Добави, че не вижда какви са опасенията, че ще се намали ресурса, който ползва общината.

Г-жа Кръстева предложи това решение да е с предварително изпълнение, за да не се чака да влезне в сила решението, защото притесненията и са, че твърде късно се иска този мониторинг. Тя помоли до заседанието да се включи и точка с предварително изпълнение на решението.

Г-жа Хаджийска зачете проекта на решение, след което подложи на гласуване с вдигане на ръка. 

Комисиите гласуваха проекта на решение с 11 гласа „за“, 0 „против“ и  0 „въздържал се“

*********************************
По т.13 от дневния ред:  Докладна записка относно: Необходимост от почистване на речното корито на река Върбица, преминаваща през град Златоград, с вх.№ ОС-857/15.10.2025г., постъпила от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев.

Г-жа Хаджийска даде думата на г-н Хасапчиев
Г-н Хасапчиев попита за кои участъци от река Върбица става въпрос.  
Г-жа Хаджийска каза, че всички на масата са наясно каква е процедурата за почистване на речното корито. Тя добави, че след потопите, които са станали в страна, всеки да се замисли дали наистина е в безопасно състояние реката. Призивът им е да се направи преглед от капацитета на администрацията и там където има възможност да се поочисти, защото ноември месец за голяма част златоградчани е един тъжен месец по отношение на състоянието на река Върбица.
Г-н Хасапчиев каза, че речното корито не може да се изсече, РИОСВ казва кое може да се отреже и кое не може да се отреже. Той добави, че смята за момента, че речното корито е почистено, споделя мнението, че речното корито може да бъде почистено още по-добре. 
Г-жа Кръстева се обърна към кмета на Община Златоград. Тази докладна записка има за цел да насочи вниманието към обществен и много значим проблем. Още повече, че Златоград вече е преживял едно бедствие и са длъжни да се грижат това да не се повтори. Тя попита кмета какво прави с тапата на моста, която се образува при едни проливни дъждове. Г-жа Кръстева каза, че е престъпление ако оставим речното корито непочистено във вида, в който е в момента особено в частта където се събират двете реки, малка и голяма. Тя добави, че е била на такава междуведомствена комисия, там Областния управител призовава представителите на местната власт да подават сигнали и да се предприемат активни действия относно избягването на рискови ситуации. Г-жа Кръстева попита кмета на общината тази година има ли предприети действия относно премахването на този мост, който създава тапа в края на града и дали има подадени сигнали към междуведомствената комисия за почистване и след рамките на града на речното корито на река Върбица. Тя информира, че докладната записка е свързана да насочи този обществен интерес и да се задействат институциите, които имат отношение към почистване на речното корито, защото непочистеното речно корито създава предпоставки за затруднен отток на водата при интензивни валежи, риск от наводнения в прилежащите зони, неприятна миризма, влошаване на екологичното състояние на района и нарушен естетичен вид на градската среда. С оглед на изложеното предлагат на общинска администрация Златоград да извърши проверка на състоянието на речното корито по протежението на реката в рамките на града, при установена необходимост да бъде организирано спешно почистване на речното корито, включително отстраняване на наноси, растителност и отпадъци, да се предвиди периодично поддържане и контрол с цел предотвратяване на повторно замърсяване и да се потърси съдействие от Басейнова дирекция и други компетентни институции. Г-жа Кръстева зачете проекта на решение. 

РЕШЕНИЕ:
     На основание чл.21, ал.1, т.12 и т. 23 от ЗМСМА, чл.140 от Закона за водите, чл.10 и чл.15 от Закона за опазване на околната среда, възникнала необходимост от почистване на речното корито, предвид предстоящият зимен сезон и голямата обществена необходимост за опазване живота на жителите на община Златоград, чрез предприемане на спешни действия за осигуряване проходимостта на река Върбица,
Общински съвет Златоград

РЕШИ:

1. Възлага на Кмета на Община Златоград да организира и извърши почистване на речното корито на река Върбица.
1. При невъзможност за реализация на дейностите по т.1, кметът на Община Златоград трябва да потърси финансово обезпечаване на обективно съществуващата необходимост от Междуведомствената комисия за възстановяване и подпомагане към Министерски съвет, ПУДОС или чрез други програми, свързани с управление на водите и предотвратяване на наводненията.
1. В условията на обвързана компетентност и при нужда следва да се потърси съдействие от Басейнова дирекция и/или други компетентни органи.
1. В едномесечен срок от приемане на настоящото решение, кметът на община Златоград трябва да представи пред Общински съвет отчет касаещ предприетите фактически действия по смисъла на т.1 и т.2..

Г-н Караджов каза, че колегите му са предложили общинска администрация да направи проверка и при евентуална необходимост тогава да започне да се чисти това речно корито. Заяви, че ще подкрепи искането.
Г-жа Угорлиева каза, че за да може местната администрация да извърши такъв вид дейности трябва да се спази тази процедура, тоест пак да дойде междуведомствена комисия и тя да определи кои участъци. Тя добави, че всички участъци, които са почистени са по указание на тази междуведомствена комисия. Комисията за възстановяване и подпомагане осигурява финансиране при аварийно възникнали потребности. Информира, че в един участък има много голямо количество натрупани наноси, но това не е в правомощията на местната власт да го направи, добави, че са сигнализирали Областният управител и това е по-сериозния проблем – натрупаните наноси, но има забрана за изземване на тези наноси. Относно тапата на моста отговори, че за да се махне този мост трябва да има изграден друг подход, който да може да обслужва така наречената индустриална зона. За да може да бъде изграден този подход трябва да бъдат укрепени подпорните стени. При вземането на това решение и предприемането на следваща стъпка те ще трябва да поканят междуведомствената комисия. 
Г-н Ангелов каза, че всяка година правят почистване на речното корито от растителност и дървета, които са вътре в речното легло. Кметът на общината всяка година с негова заповед сформира междуведомствена комисия, която да огледа речните легла в урбанизираната територия на град Златоград, каквото е изискването по закона за водите. На огледа присъстват представители на Пожарна безопасност и защита на населението, Регионална дирекция, Басейнова дирекция Пловдив, РИОСВ Смолян, Гражданска защита и представители на община Златоград. Всяка година се уточняват тези участъци и в следствие се почистват.  Той информира, че са сигнализирали Областния управител с констативен протокол и писмо, че участъците, които имат нужда от почистване от наносни отложнения, указани са къде са най-обезпокоителните места на които трябва да се вземат мерки. 
Г-н Гюнелиев попита при почистване на речното корито паднаха ли дървета, имало ли е дървета в речното корито и къде са закарани ако е имало такива. 
Г-н Ангелов отговори, че всяка година при почистване на речното корито има дървен материал, дарявали са го на болницата на мюсюлманското настоятелство Златоград.  
Г-н Гюнелиев попита тази година са закарани на болницата. 
Г-н Ангелов каза, че трябва да провери
Г-жа Хаджийска поиска до сесията да се уточни и да се предостави информация. Тя се обърна персанално към г-н Ангелов и каза, че твърди че в общинска администрация има експерти, които от дълги години участват в тази междуведомствена комисия, счита че имат компетентност да определят рискови места, включае и растителност по начина по който са определени тези наноси, твърди, че Пожарна безопасност не биха отказали ако администрацията ги покани на един такъв неофициален обход по река Върбица. Тя се обърна към тях с молба необходима е максимално бърза с капацитета, който имат в администрацията и хора, които биха могли доброволно да подпомогнат тази дейност да направят този обход и да покажат отношение. 
Г-жа Хаджийска подложи на гласуване проекта на решение с вдигане на ръка. 

Комисиите гласуваха проекта на решение с 7 гласа „за“, 0 „против“ и  4 „въздържал се“

 *****************************

По т.14 от дневния ред: Докладна записка относно: Необходимост от извършване на ремонтни дейности в чакалнята на Здравна служба с. Аламовци, Община Златоград, с вх.№ ОС-848/15.10.2025г. и изх.№ 61-00-428/15.10.2025г., постъпила от кмета на община Златоград.

Д-р Чинар каза, че Здравната служба в Аламовци е една от най-действащите служби по селата, защото подсигурява три дена в седмицата наличието на медицинско лице. 

Г-жа Хаджийска зачете проекта на решение, след което подложи на гласуване с вдигане на ръка. 

Комисиите гласуваха проекта на решение с 9 гласа „за“, 0 „против“ и  0 „въздържал се“


******************************

По т.15 от дневния ред: Докладна записка относно: Необходимост от предоставяне на средства за превантивно почистване на компрометирани водостоци, дерета и канавки на територията на с. Старцево, Община Златоград, с вх.№ ОС-849/15.10.2025г. и изх.№ 61-00-429/15.10.2025г., постъпила от кмета на община Златоград.

Г-н Иванов попита кмета на с. Старцево как е изчислена кубатурата и ще са достатъчни ли средствата.

Г-н Топчиев отговори, че с г-жа Гогаджова са направили количествено стойностна сметка. 

Г-жа Хаджийска попита за други въпрос, такива не постъпиха и тя зачете проекта на решение, след което подложи на гласуване с вдигане на ръка


Комисиите гласуваха проекта на решение с 11 гласа „за“, 0 „против“ и  0 „въздържал се“

****************************

По т.16 от дневния ред: Докладна записка относно: Необходимост от предоставяне на средства за баластриране и подравняване на част от ул. „Велико Търново“- при о.т.667, 668 (обръщало), в гр. Златоград, с вх. № ОС-851/15.10.2025г. и изх.№ 61-00-431/15.10.2025г., постъпила от кмета на Община Златоград.

Г-н Гюнелиев предложи да си остане това КСС и да се включи асфалтиране на този обръщач. Добави, че са ходили два пъти като квадрати не е много, няма наноси много, за тези пари вместо да се  баластрира и чакалира може да се асфалтира. 

Инж. Хаджийски каза, че не става въпрос за участъка до помпена станция, където има асфалт и наноси, а за топика накрая на обръщалото. Допълни, че наноси има малка част и има земна маса, която е струпана с времето в рамките на 200 квадрата и около 45 кубика. 

Г-н Караджов предложи да се направи КСС с асфалтиране на 200 квадрата колко ще излезе. Добави, че ако разликата е 3-4 хиляди лева по-добре да се асфалтира отколкото да се баластрира. 

Г-жа Хаджийска обобщи предложенията и помоли инж. Хаджийски до заседанието да предложи ново КСС по предложенията на Караджов и Гюнелиев, което да включва и асфалтиране.

Г-жа Хаджийска подложи на гласуване точката да се допусне до заседание. 

Комисиите гласуваха точка да се допусне до заседание с 11 гласа „за“, 0 „против“ и  0„въздържал се“ 


****************************

По т.17 от дневния ред:  Докладна записка относно: Необходимост от предоставяне на средства за подравняване на път до жилищна сграда на ул. „Вихър“ в гр. Златоград, с вх. № ОС-852/15.10.2025г. и изх.№ 61-00-432/15.10.2025г., постъпила от кмета на Община Златоград.

Не постъпиха въпроси и коментари по точката.

Комисиите гласуваха проекта на решение с 11 гласа „за“, 0 „против“ и  0 „въздържал се“


***************************

По т.18 от дневния ред:  Докладна записка относно: Възлагане на обществен превоз на пътници по вътрешноградска автобусни линия, част от общинска транспортна схема, с вх.№ ОС-836/14.10.2025г., и изх.№ 61-00-415/14.10.2025г., постъпила от кмета на Община Златоград.


Г-н Иванов предложи във второ римско в решението след избрания изпълнител за срок от 5 години да се добави, като цената на билета да не надвишава 0,50 лв. или 0,25 цента. 

Г-жа Иванова информира, че са възложили подготовка на информационни табели, които да бъдат поставени на всяка една спирка, с наименованието на спирката, целия маршрут, който е по възложената автобусна линия и часовете през които преминава. 

Г-жа Угорлиева изрази притеснение относно предложението на г-н Иванов, дали биха могли да напишат такова ограничение, добави, че си мисли, че има Наредба с която е регламентиран минимума на цена на билет и ако този минимум не е 0,50 лв., каза че трябва да го проверят. 

До заседание общинска администрация да провери дали предложението на г-н Иванов отговаря на нормативното уредба. 

Г-н Караджов каза, че за гражданите е най-добре да е безплатно, но да не стане така, че да се приеме такова решение и накрая тази фирма да се откаже. 

Г-жа Иванова информира, че след като е била разработена автобусната линия, след решението на Общински съвет за утвърждаване на автобусната линия, са направили покана до всички фирми, които изпълняват обществени превози на пътници на територията на Община Златоград, с които имат сключени договори, но всички са отказали да поемат изпълнението на тази автобусна линия, единствено Р**** е****** е проявил интерес и е изявил готовност да изпълнява обществения превоз на пътници. 

Г-н Гюнелиев попита дали превозвачите на територията на община Златоград са били запознати, че тази линия ще бъде субсидирана от държавата. 

Г-жа Иванова отговори, че са запознати. 

Г-жа Кръстева каза, че ще подкрепи двете предложения билета да бъде безплатен или максимум 0,50 лв., тъй като се има предвид, че линията е субсидирана от държавата. 

Г-жа Хаджийска подложи на гласуване точката да се допусне до заседание. 

 Комисиите гласуваха точката да се допусне до заседание с 10 гласа „за“, 0 „против“ и  0 „въздържал се“


По т.19 от дневния ред:  Докладна записка относно: Изкърпване на единични дупки и деформации на настилката с гореща асфалтова смес с дебелина 4-6см, изкърпване на бетонова настилка 10-15см. запълване на фуги - обливане с битумна емулсия, вкл. почистване и посипка с кварцов пясък на улична мрежа в гр. Златоград и по населени места в Община Златоград, с вх.№ ОС-855/15.10.2025г. и изх.№ 61-00-434/15.10.2025г., постъпила от кмета на Община Златоград.

Г-н Иванов каза, че по селата са били обиколени всички странични улици, по тях до момента не е правено нищо, попита има ли виждане кога може да се случи и там нещо. 

Инж. Хаджийски отговори, че са били обявени процедури да 122 000 лева, за Старцево -15, за Долен – 16, за Пресока, за Златоград града и Ерма река. Тези населени места са били на стойност 122 000 лв., за да се довършат по населените места още страничните улици са им необходими още 75 хиляди лева, описани са както са по регистъра направен октомври и актуализиран април.

Г-н Гюнелиев попита с тези пари дупките на ВиК ли са асфалтирали или само дупките на общината и когато се асфалтират нанасят ли се в регистъра, описва ли се квадратура, всичко.

Инж. Хаджийски отговори, че се правят по стандарт, със снимков материал, нанасят се в регистъра. Той добави, че се искат допълнително пари, за да могат да се довършат тази година кърпежите.  

Г-жа Кръстева напомни, че решение относно искане за закърпване на дупките с този регистър е взето на 19.06.2025г., с приложено Приложение1, в което са били описани всички дупки на стойност 122 000 лв. и изведнъж в октомври месец, те казват, че им трябват още 75 000 лева по същия този регистър. Тя информира, че на заседанието е помолила всяка една дупка, след като бъде запълнена в регистъра на дупките да бъде посочено дата на извършване, фирма изпълнител, цена и гаранционен срок, попита това направено ли е и помоли да и бъде предоставено и да и бъде отговорено от къде са се появили тези дупки, когато на заседанието са гласували поисканата сума от 122 000 лева. 

Инж. Хаджийски каза, че направения регистър в октомври и актуализиран април месец го има, предоставен е и е на стойност 196 000. В тези 122 000 са описани кои дупки са за тези пари, добави, че не са казвали, че за 122 000 ще се закърпят всички дупки.  

Г-жа Кръстева попита гласуваната сума от 122 000 лева изразходвана ли е за запълване на дупките. 

Инж. Хаджийски отговори, че миналата седмица са довършили Пресока, сега се работи в Златоград. 

Г-н Иванов каза, че и тази докладна и предишната касае едни и същи улици, добави, че го е видял в Ерма река, в части и в Долен, в части и в Старцево, нито една странична улица, а всички са били обиколени и отразени в регистъра, няма направена нито една дупка и като гледа докладната пак няма да има.

Г-жа Хаджийска обобщи, че 122 000 лева има осигурени за изкърпване на дупки на територията на община Златоград, сега искат още 75 000 лева пак за дупки и стигаме 200 000 без 3 000. За 200 000 лева искат да се запълнят дупките на територията на община Златоград, попита на какъв процент на 100%,  40%, 50%, 60% 

Инж. Хаджийски отговори, че по регистър ще се изпълнят на 100%. Той каза, че април месец е направил една докладна до кмета на общината, че необходимият финансов ресурс за всички кърпежи, които са ги отбелязали е на стойност 196 000 лева приблизително, в бюджета е имало ресурс само за 122 000 лева.

Г-н Гюнелиев поиска до заседание регистъра на дупките да види колко квадрата са асфалтирани. 

Г-жа Романова поиска почивка.

Г-жа Хаджийска обяви 10 минути почивка. 

С кворум от 10 общински съветници продължи заседанието на съвместни постоянни комисии по т. 19 от дневния ред. 

Г-жа Хаджийска попита г-жа Угорлиева тези 75 000 лева от къде ще дойдат.

Г-жа Мангарудова каза, че докладната записка, която е предложена има за цел да покаже необходимостта от още необходими средства, за довършване на образувалите се дупки с направен оглед последна месец април 2025 година, да се регистрира необходимостта, съответно да се приеме, да се даде принципното съгласие Общински съвет да се извърши този разход, който разход всъщност де факто ще стане в 2026 година, тъй като те първа ще се играе процедура по ЗОП, за това тя смята, че този разход ще възникне реално с осигурено финансиране в бюджет 2026.

Г-жа Кръстева каза, че разбира че пари в бюджета – 75 000 лева няма, които да се дадат за исканата сума. 

Г-жа Хаджийска зачете проекта на решение, след което подложи на гласуване с вдигане на ръка. 

Комисията гласува проекта на решение с 4 гласа „за“, 1 „против“ и  5 „въздържал се“ – не се приема.

*********************************


По т.20 от дневния ред:  Докладна записка относно: Необходимост от закупуване на специализиран автомобил за дейност „Обредни домове и зали“, с вх.№ ОС-760/15.09.2025г. и изх.№ 61-00-382/15.09.2025г., постъпила от кмета на Община Златоград.

Г-жа Чаушева каза, че през 2024 година са посочили една стойност от 36 000 лева, която може би вече не е актуална, добави че са търсили оферти предварително и може би са необходими около 65 000 лева, за да се закупи един автомобил, които да отговори на нуждите, но може би да се има предвид за бюджет 2026 година или в края на годината, ако има обекти, които не могат да изпълнят по обективни причини, това е една възможност да разрешат закупуване на автомобил, който да е с възможност или за внасяне на камера вътре в него или пък да бъде с климатична система, която да има необходимите температури при превоз на покойници. 

Г-жа Кръстева каза, че със сигурност има потребност от закупуване на такъв автомобил. Тя попита дали кмета е правил постъпки до Министерство на финансите и ако не е тя препоръча да го направи 2 години по-късно. 

Г-жа Чаушева отговори, че сега не може да потвърди дали има такова писмо, но ще провери.

Г-жа Хаджийска информира, че докладната записка от 15.09.2025г., в която е препратено докладна записка от 07.06.2024 година.

Г-н Хасапчиев каза, че необходимостта от закупуване на траорен автомобил е наложаща, добави, че подкрепя г-жа Кръстева да се търсят възможности. Разбира, че няма средства в момента, но едно принципно становище на Общински съвет, че трябва да се сдобием с такова нещо е абсолютно необходимо. Той предложи да се подкрепи тази докладна с препоръките на г-жа Кръстева да се търсят и други възможности за придобиване на такъв тип автомобили. 

Г-н Хаджиев каза, че подкрепя докладната и е съгласен с предложението на г-жа Кръстева да се търсят възможности от всякъде, спомена една особеност, че колите които даряват Министерство на финансите и НАП са конфискувани поради различни престъпления, а на нас ни трябва специализиран автомобил, правилно е може да се търси от министерства, но може би за други цели, добави, че тук трябва да се закупи специализиран автомобил със специална дейност.   

Г-н Гюнелиев каза, че в съседни общини същите автомобили са били приспособявани. Добави, че прави впечатление че за една година има почти 100 % увеличение на цената, не може от 36 000 лева в момента да се говори за над 60 000 лева. Г-н Гюнелиев даде пример с негов приятел, който  държи траурна агенция в Пловдив – един специализиран почти чисто нов автомобил на 1 година от Италия струва 45 000 лева. 

Г-жа Хаджийска: Сега искате да гласуваме и да подкрепяме, обаче хайде погледнете отново материалите. Имаме докладна от 15.09.2025г. и в нея „Моля докладната да бъде преразгледана на следващо заседание на Общински съвет. От 07.06.2024г., която сега преразглеждаме има следния проект на решение: 

                                                                    РЕШЕНИЕ:
На основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси и чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград
РЕШИ:

1. Одобрява промяна в Програмата за капиталовите разходи за 2024 г. на Община Златоград, като включва обект „Закупуване на специален автомобил за траурни дейности“.
1. Възлага на Кмета на Община Златоград да отрази горепосочените промени в Програмата за капиталовите разходи за 2024 г. на Община Златоград и по бюджета на Община Златоград за 2024 г.
Г-жа Хаджийска: Не мога да Ви предложа да гласувате промяна на бюджета за 2024 година. Кажете ми сега, какво искате да гласуваме?
Г-жа Кръстева предложи на г-жа Чаушева да я оттеглят, тъй като те могат да я оттеглят или да се отложи, да се актуализира и да постъпи, когато се каже от къде ще бъде финансовият ресурс и може би това ще бъде заложено в Капиталова програма за 2026 година.  Тя каза, че е много несериозно да се променя капиталова програма за 2024 година и в същото време да се казва, че няма пари за този вид разход. Обърна внимание, когато предлагат докладни записки, поне да прочетат какво предлагат. 
Г-жа Чаушева каза, че е започнала с това, че има необходимост от закупуване на такъв автомобил или да се има предвид за следващия бюджет – 2026 година. Добави, че може би трябва да се отложи, за да предложат конкретен обект от настоящата капиталова програма или да дадат проект за решение с възможност за замяна на настоящ обект от капиталовата програма за 2025 година.
Д-р Чинар предложи точката да бъде отложена, докато не се изяснят всички обстоятелства. 
Г-жа Хаджийска  подложи на гласуване предложението на д-р Чинар за отлагане на докладната с вдигане на ръка.
Комисиите гласуваха предложението на д-р Чинар с 10 гласа „за“, 0 „против“ и  0 „въздържал се“ –приема се.


*************************

По т.21 от дневния ред:  Докладна записка относно: Кандидатстване с проектно предложение по Национална програма за споделено финансиране на инвестиционни спортни обекти 2025г., за обект „Обновяване на многофункционална спортна площадка за баскетбол, футбол на малки врати, хандбал и тенис на корт в село Долен, община Златоград“, с вх.№ ОС-844/15.10.2025г. и изх.№ 61-00-423/14.10.2025г., постъпила от кмета на Община Златоград.

Г-н Гюнелиев попита как  кметът реши, че  трябва да бъде спортната площадка в Долен при положение, че  на едно заседание са казали, че тази спортна площадка още е гаранционна, добави, че не са направени никакви постъпки към фирмата изпълнител да търсят отговорност от нея да си възстанови площадката. Г-н Гюнелиев предложи да се даде съгласие за кандидатстване за проект „Басейна“ в град Златоград по Национална програма споделено финансиране. Да се включи вместо спортната площадка, защото тя е гаранционна. 

Г-жа Угорлиева каза, че програмата, която към настоящия момент е отворена за кандидатстване касае обновяване ремонт и спортни площадки и други вид дейности. Гаранцията като обект, като  цял – спортна площадка за с. Долен не е в гаранция. Настилката не е в гаранция, оградата не е в гаранция. Бетоновата конструкция, основите са в гаранция от фирмата изпълнител. 

Г-н Гюнелиев попита как от 80 000 сметката стана на 167 хиляди лева. 

Г-жа Иванова каза, че по отношение на Плувния басейн по дефиниция би могъл да бъде отнесе към спортен обект, ако в него се изпълнява някаква тренировъчна дейност. Добави, че дейностите, които трябва да бъдат изпълнени, за да функционира басейна не могат да бъдат текущ ремонт, тоест трябва да има проект, предварително да бъде възложено проектиране да бъде изработен проект, който да определи дейностите, които да се изпълняват, съответно стойностите. Много важен елемент е крайният срок за кандидатстване – 3 ноември.

Г-н Чаушев  зачете чл. 10 от договора за спортната площадка – гаранционна отговорност. Той каза, че никъде в техните предложения за спортната площадка не говорят за промяна на строителни конструкции. Добави, че искат подмяна на тревната настилка, гаранционния срок на тревната настилка е три години. Попита г-жа Цекова така ли е. 

Г-жа Кръстева попита кога е отворена процедурата и дали общината има визия за реализиране на спортни обекти в цялата община. Тя припомни решение на Общински съвет, с което се задължава кмета на общината да кандидатства с всички спортни обекти, които се нуждаят от изграждане, ремонт или реконструкция в Министерството на младежта и спорта. Г-жа Кръстева каза нека да има проектна готовност за всички спортни обекти, които се нуждаят от финансиране. 

Г-жа Угорлиева отговори, че кмета на общината има визия за развитие на спорта. Във връзка с обекта, който те предлагат за кандидатстване по Национална програма за споделено финансиране, означава и съфинансиране. Тя каза, че спазват решението на Общински съвет, което касае да се използват всякакви възможности за кандидатстване със спортни обекти по различни донорски програми. Басейнът е част от тази инфраструктура, но за да бъде той допустим по тази програма е необходимо да има строителни книжа. Обектът, който те предлагат е за текущ ремонт. Г-жа Угорлиева отговори, че програмата е отворена на 3 октомври, крайният срок 3 ноември. Тя каза, че сумата им е дадена от Хаджийски.

Г-н Чаушев помоли г-жа Угорлиева да запознае общинските съветници с докладна от директора на училището в с. Долен. 

Г-жа Кръстева помоли да и се предостави отговор за изпълнение на Решение № И 241 от 24.09.2024г. Тя попита има ли регистър колко са спортните обекти и от какво се нуждаят от ремонт, изграждане във всички населени места и това дали е съгласувано с кметовете на населените места.

Г-жа Романова попита дали има проектна готовност за всички спортни обекти. 

Г-жа Угорлиева каза относно изпълнението на това решение, че са изпълнили когато е имало възможност и отворена програма. Кметовете на населени места съобразно регистрацията на проблем свързан с експлоатацията на каквато и да е публична инфраструктура те запознават общински съвет. За сега имат регистрирана нужда само от ремонт на тази спортна площадка.

Г-н Ангелов каза, че когато миналата година са решили да кандидатстват за текущ ремонт на площадката са искали да сменят само тревната настилка. Сега искат да сменят тревната настилка и оградната мрежа, която вдига цената. 

Г-н Гюнелиев попита къде е КСС-то и кой го е правил.

В залата присъстваха и господин Хаджийски, който отрича да е правил КСС-то, и господин Хаджиев- също отрича да е правил КСС-то. 

Г-жа Иванова отговори, че го е изготвил Севдалин Хаджиев, съгласувал Юли Хаджийски. 

Г-н Гюнелиев поиска почивка.

Г-жа Хаджийска обяви 10 минути почивка.

С кворум от 9 общински съветници продължи съвместното заседание на постоянните комисии по точка 21 от дневния ред. 

Г-жа Хаджийска каза, че КСС-то не е изпратено с докладната записка.

Г-жа Романова предложи да се прекратят разискванията по точката. 

Г-н Чаушев помоли да се отговори на поставените от него въпроси към общинска администрация. 

Г-жа Угорлиева запозна общинските съветници с докладната записка на директора на училището „Св. Св. Кирил и Методий“ село Долен.

Г-жа Цекова отговори, че трябва да се направи справка с Наредбата за гаранционните срокове. 

Г-жа Чаушева каза, че гаранционния срок е за основата, която е направена така както проектанта е дал, настилка и оградна мрежа те попадат в текущ ремонт, като материя, те не са трайни, че да държат 10 годишен срок. Самият изпълнител при поставяне на настилка и мрежа е дал друг гаранционен срок от производител на тези материали. 

Г-жа Хаджийска подложи на гласуване предложението на г-жа Романова за прекратяване на разискванията. 

Комисиите гласуваха предложението за прекратяване на разискванията с 6 гласа „за“, 3 „против“ и  0 „въздържал се“ –приема се

Обяснение на отрицателен вот от г-н Хаджиев: Срока е много кратък, дават ни срок до 3 ноември, днес е 21 октомври, ако днеска не вземем решение, което очевидно не взехме няма да може да кандидатстваме и ще изпуснем парите, тоест ние на емоция не даваме възможност на жителите на с. Долен да имат площадка, скоро ще играят децата на естествена зелена трева не на изкуствена, ако ние продължаваме по същия начин.

Г-жа Хаджийска поясни, че в Общински съвет е постъпила докладна записка с проект за решение, друго нищо като КСС-та няма, за това не са и предоставени. Тя зачете проекта на решение по предложението на г-н Гюнелиев. 

Р Е Ш Е Н И Е   

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, Общински съвет Златоград
РЕШИ:
1. Дава съгласие за кандидатстване с проектно предложение „Басейн в град Златоград, ул. „Ерма“, Община Златоград по Национална програма за споделено финансиране на инвестиционни спортни обекти 2025 г., към Министерството на младежта и спорта.
1. Дава съгласие да бъде осигурен собствен финансов принос от страна на Община Златоград, в размер на 15% от стойността на проектното предложение.


Комисиите гласуваха предложението на г-н Гюнелиев с 6 гласа „за“, 3 „против“ и  0 „въздържал се“

Обяснение на отрицателен вот от г-н Хаджиев: Гласувам против защото е безсмислено решението ние нямаме срок, нямаме проект, нямаме нищо, обезсмисляме всичко. Това решение община Златоград и кмета не може да го изпълнят.

Г-жа Хаджийска подложи на гласуване проекта на решение по докладната записка от кмета на общината. 

Комисията гласува проекта на решение по докладната записка от кмета на общината с 3 гласа „за“, 3 „против“ и  3 „въздържал се“

Обяснение на отрицателен вот от г-жа Хаджийска: Уважаема администрация, идеите Ви за проекти трябваше да представяте по правилник предварително. Обществените поръчки, които се провеждат в община Златоград по правилник трябваше да представяте на три месеца. Мандата на този Общински съвет е преполовен до сега сме имали само една такава вкарана информация. Несериозното отношение на администрацията към този проблем и не предоставянето на информация на Общински съветници, криенето на информация от общинските съветници е причината да гласувам против.  

**********************************

По т.22 от дневния ред:  Докладна записка относно: Промяна и допълване на Програмата за капиталовите разходи на Община приета с Приложение № 5 към Решение № И 408 от 20.05.2025 г. на Общински съвет Златоград, с вх.№ ОС-853/15.10.2025г. и изх.№ 61-00-433/15.10.2025г., постъпила от кмета на Община Златоград.

Г-жа Хаджийска информира, че има три проекта на решение. 

По първия проект на решение г-жа Кръстева поясни, че искат финансиране на стойност от 9 000 лева, като това ще бъде за сметка на училището и то е продължение на проекта, който привършва в СУ „Св. княз Борис I“ с. Старцево. 

 Комисиите гласуваха първия проект на решение с 8 гласа „за“, 0 „против“ и  0 „въздържал се“

По втория проект на решение:

Г-жа Кръстева каза, че обектите, които са посочени касаят изпълнението на улици, които трябва да се довършат. В предложението си кмета на общината предлага да се заменят обектите „Паркинг и възстановяване на пазар“, което е част от капиталовата програма на стойност 11 536 лева за първа точка. От същия обект е посочено и във втора точка да се вземат суми. Г-жа Кръстева попита как вижда кмета това да се случи или го е направил нарочна тава да не се случи и да не се изпълнят улиците? Тя информира, че има Решение № И 464/22.07.2025г., с което Общински съвет задължава кмета на община Златоград незабавно да предприеме всички необходими фактически и правни действия в частта на решение на ВАС, по смисъла на която е предвидено задължение за промяната на предназначението на терена за осъществяване на съществуващото предназначение – пазар. Същото решение с предварително изпълнение, а точка трета гласи: При неизпълнение на настоящето решение Председателят на Общински съвет Златоград следва да предприеме всички необходими и законни действия за да обезпечи реализацията на предвидения в посоченото правен резултат. Г-жа Кръстева информира, че е изпратила искане до кмета на община Златоград с изх.№ 695/02.09.2025г., тъй като не са предприети действия от страна на кмета на община Златоград, поне такива не са постъпили в Общински съвет е изпратила искане само до кмета на общината, но кмета обжалва решението в Административен съд Смолян. По същия този обект, в който сме в съдебна процедура, кмета предлага да се вземат сумите от капиталова програма за същия този обект. Г-жа Кръстева предложи общинска администрация да посочат от друго място откъдето да се вземат сумите посочени от обекта „Паркинг и възстановяване на пазар, кв. 72 по ПУП на гр. Златоград“ за точки 1 и 2. Помоли г-жа Угорлиева да и отговори защо този обект, като са в съдебна процедура.

Г-жа Угорлиева каза, че мястото е едно, но обектите са два. Обекта, с който община Златоград е кандидатствала за финансиране на парк и обекта, който е в капиталовата програма - Паркинг и възстановяване на пазар. Тя каза, че те искат сумата не за обекта, който е в съдебна процедура, а който е в капиталовата програма, тоест мястото е, те говорят за едно и също място с два различни проекта.

Г-жа Кръстева каза, че едното решение е свързано с изпълнението на капиталовата програма, тъй като решението което са взели касае изпълнението на решението от капиталовата програма и те предлагат точно от там да се вземат парите. Тя предложи в рамките на 10 минути да предложат от къде другаде да се вземат тези необходими средства за улиците, които са посочени в Приложение 1.

Г-жа Угорлиева каза, че този обект „Възстановяване на пазар и изграждане на паркинг“ в рамките на тази година няма да бъде изпълнен, а то е част от капиталовата програма и за него има планувани средства, затова предлагат от този обект да бъдат използвани допълнителни средства за актуализация на бюджета и съответно за покриване на тези разходи. Ако има друга възможност в бюджета да се покрият тези разходи, да се заменят обектите да се коментират.

Г-жа Хаджийска обяви 5 минути почивки, в която администрацията да направи предложение за друг обект от капиталовата програма.

С кворум от 7 общински съветници, продължи съвместното заседание на постоянни комисии по точка 22 по проект на решение II. 

Г-жа Хаджийска зачете първата точка по проект на решение II

1. Одобрява промяна в Програмата за капиталовите разходи за 2025 г. на Община Златоград, като се включат  обектите, описани в Таблица № 1 с обща стойност 13 536 лв., неразделна част от настоящото решение - за изготвяне на доклади за оценка за съответствие на инвестиционни проекти за общински обекти, като сумата от 13 536 лв. е за сметка на обекти:  обект № 98- Плоча "Братя Хекимови" в ПИ31111.31.588 по КК на Златоград- 2000 лв. и обект № 97- Паркинг и възстановяване на пазар в кв.72 по ПУП на гр. Златоград с идентификатор 31111.35.771 по КК на Златоград – 11 536 лв.;

Г-жа Хаджийска каза, че по него е станало ясно, че по отношение на Плоча „Братя Хекимови“ няма проблем. По второто „Паркинг и възстановяване на пазар“ от който да се вземе 11 536 лева има съображения. 

Г-жа Хаджийска подложи на гласуване по Проект на решение II, т. 1 да се допусне до заседание с вдигане на ръка, като до заседанието администрацията трябва да предложи от къде може да се вземат средствата от капиталовата програма. 

 Комисиите гласуваха да се допусне до заседание с 7 гласа „за“, 0 „против“ и  0 „въздържал се“

Г-жа Хаджийска зачете точка 2 по Проект на решение II

2. Одобрява промяна в Програмата за капиталовите разходи за 2025 г. на Община Златоград, като се увеличи сумата за проектиране на обект № 86- Проектиране на канализация "Ушев дол" с. Старцево от о.т.366 на ул. “Антон Страшимиров“ до о.т.180  на ул. "Крайречна" и от 10000 лв, стане 34800 лв. за сметка на обект № 97- Паркинг и възстановяване на пазар в кв.72 по ПУП на гр. Златоград с идентификатор 31111.35.771 по КК на Златоград;

Г-жа Хаджийска каза, че тук отново има същия проблем и тук ще се търси от къде ще се вземат тези средства.  

Г-жа Хаджийска подложи на гласуване по Проект на решение II, т. 2 да се допусне до заседание с вдигане на ръка, като до заседанието администрацията трябва да предложи от къде може да се вземат средствата от капиталовата програма. 

Комисиите гласуваха да се допусне до заседание с 7 гласа „за“, 0 „против“ и  0 „въздържал се“

Г-жа Хаджийска зачете точка трета от Проект за решение II

3. Одобрява промяна в Програмата за капиталовите разходи за 2025 г. на Община Златоград, като се увеличи сумата за обект № 3 - Изграждане на подпорна стена от о.т.984 до о.т.989 на ул. "България", по левия бряг на р. "Върбица" в ПИ 31111.36.367 по КК, гр.Златоград, като сумата за обекта се увеличи с 8640 лв. за сметка на обект №  97- Паркинг и възстановяване на пазар в кв.72 по ПУП на гр. Златоград с идентификатор 31111.35.771 по КК на Златоград;

Г-н Иванов предложи точка 3 и точка 4 от Проект за решение II да отпаднат от проекта на решение. 

Г-жа Хаджийска припомни, че спешно са били гласувани 20 000 лв.средства, попита какво е станало та искат още близо 9 000 лева. 

Г-жа Чаушева отговори, че когато са представили в Басейнова дирекция заявление за издаване на разрешително за ползване на повърхностен воден обект необходима за изграждане на подпорната стена по левия бряг на река Върбица, са поискали да бъде предоставена хидроложка част в по-голям обхват. Имало е изказани съображения, че ако изградят подпорната стена ще подложат на заливане десният бряг на река Върбица. Инж. Марков е направил проучване в един по-голям обхват от моста при „Кадиев врис“ до моста при „Б*****“ и е направил една програма за поетапно изграждане на различни обекти, като е записал първия етап по левия бряг на река Върбица, след това по десния бряг, изграждане на нов мост към Гробищния парк, премахване на двата моста при „Б******“ и Гробищен парк, но кога са изградили подпорната стена по десния бряг, за да има транспортна връзка до промишлените имоти, до пречиствателната станция. Добави, че има още едно предписание там коритото на реката да бъде и бетонирано в определена част. Г-жа Чаушева каза, че това са различни части от строителния надзор. 

Г-жа Кръстева каза, че за нея е притеснително това, което казва г-жа Чаушева, защото в края на 2024 година, са гласували 20 000 лева, които не са били включени в ПМС-то с 2 милиона за този обект, тогава са задавали въпроса това ли е сумата, а те са казали, че ако не се гласува сумата от 20 000 лева няма да може да започне този обект. Тя попита тогава имало ли е проект, тези всички съгласувания преди да се одобри този проект и той ли е бил тай-важен за община Златоград. Сега казвате, че след съгласуване с „Басейнова дирекция“ се оказва, че при изграждане на такъв вид левия бряг има опасност за заливане на десния бряг, което за нея е много притеснително, тъй като няма финансиране за десния бряг на реката. 
Г-жа Кръстева се обърна към кмета на общината, когато се предлагат на Общински съвет такива важни инфраструктурни обекти те да са проектирани, да са съгласувани с всички институции и не постоянно да се искат допълнителни суми, които не са предвидени. Добави, че са направили справка и в ПМС-то от 2 милиона, не е било посочено точно за какви дейности се отпускат тези 2 милиона, което идва да рече, че всички дейности можеше да бъдат финансирани в сумата отпусната с ПМС-то, така че когато се искат обекти, които касаят речното корито те трябва да бъдат съгласувани с всички институции, да се предвидят средствата и най-вече опасността, която се предвижда с изграждането на този обект. 

Г-жа Чаушева уточни, че съгласуват работния проект и предварително няма как да знаят какви разходи ще са им необходими. Тези хидрогеоложки проучвания действително Басейнова дирекция са ги поискали в по-голям обхват не само в обхвата на реката, точно за да се изчислят етапите на превантивните мерки, като направят тази стена, след това ще искат финансиране за десния бряг, за мост, за премахване на други мостови съоръжения. Тя добави, че няма как предварително да съгласуват нещо, което не е в работен проект. А ПМС-то е въз основа на техни изчисления, тя не включва всякакви непредвидени дейности, техни сметки са предложени, представени и решението на Министерски съвет е такова.

Г-жа Кръстева каза, че до колкото си спомня обекта е на инженеринг и това включва абсолютно всички дейности.

[bookmark: _GoBack]Г-жа Чаушева отговори, че процедурата действително е инженеринг, но Басейнова дирекция са поискали план, програма хидрогеоложки проучвания в по-голям обхват, иначе към проекта има една хидроложка част, която обхваща малък участък на подпорната стена. Сега са направили от „Кадиев врис“ до моста при „Б******“ и програма с тези хидрогеоложки проучвания. 

Г-жа Хаджийска припомни, че има направено предложение от г-н Иванов точка 3 и точка  4 от Проект на решение II да отпадне, след което подложи на гласуване с вдигане на ръка. 

Комисията гласува точка три и точка четири да отпаднат от Проект на решение II с 6 гласа „за“, 1 „против“ и  0 „въздържал се“

Г-жа Хаджийска зачете третия проект на решение, след което подложи на гласуване с вдигане на ръка. 

Комисиите гласуваха третия проект на решение по докладната записка с 7 гласа „за“, 0 „против“ и  0 „въздържал се“

*******************************

По т.23 от дневния ред:  Докладна записка относно: Повторно разглеждане на предложение за създаване на звено за вътрешен одит в структурата на общинска администрация, с вх.№ ОС-860/17.10.2025г. и изх.№ 61-00-437/17.10.2025г., постъпила от кмета на Община Златоград.

Не постъпиха въпроси и коментари.

Г-жа Хаджийска зачете проекта на решение, след което подложи на гласуване с вдигане на ръка. 

Комисията гласува проекта на решение с 1 глас „за“, 6 „против“ и  0 „въздържал се“


********************************************
По т.24 от дневния ред:  Молби и жалби от жители на Община Златоград;

24.1. Докладна записка относно: Установени потребности от изпълнение на инфраструктурни обекти на територията на населените места в Община Златоград, с вх.№ ОС-854/15.10.2025г. и изх.№ 61-00-424/15.10.2025г., постъпила от кмета на Община Златоград.

24.1.1. Писмо от кмета на Община Златоград с вх.№ ОС- 759/15.09.2025г. и изх.№ 61-00-381/15.09.2025г.

24.2. Докладни записка за отпускане на средства чрез Публично - частно партньорство:

24.2.1. Докладна записка относно: Заявка за материали за изпълнение на възстановителни строителни дейности на обект общинска собственост, чрез публично-частно партньорство, с вх. № ОС-850/15.10.2025г. и изх.№ 61-00-430/15.10.2025г., постъпила от кмета на Община Златоград.

24.2.2. Докладна записка относно: Изпълнение на възстановителни строителни дейности до местността „Гужмарово“ с. Старцево, с вх.№ ОС-798/01.10.2025г. и изх.№ 61-00-403/01.10.2025г., постъпила от кмета на Община Златоград.

24.2.3.  Докладна записка относно: Изпълнение на публично-частно партньорство за отводняване на дере в с. Долен, община Златоград, с вх. № ОС-797/01.10.2025г. и № 61-00-402/01.10.2025г., постъпила от кмета на Община Златоград.

24.2.4. Докладна записка относно: Изпълнение на публично-частно партньорство на гробищен парк в село Аламовци, с вх.№ ОС-796/01.10.2025г. и изх.№ 61-00-401/01.10.2025г., постъпила от кмета на Община Златоград.

24.2.5. Докладна записка относно: Заявление от жители на град Златоград, с вх.№ ОС-450/13.06.2025г., и изх.№ 61-00-237/12.06.2025г., постъпила от кмета на Община Златоград;

24.2.6. Докладна записка относно: Изпълнение на възстановителни строителни дейности чрез Публично - частно партньорство в с. Кушла, община Златоград, с вх.№ ОС-451/13.06.2025г., и изх.№ 61-00-238/12.06.2025г., постъпила от кмета на Община Златоград;

24.2.7. Докладна записка относно: Изпълнение на възстановителни дейности чрез Публично - частно партньорство в с. Кушла, община Златоград, с вх.№ ОС-452/13.06.2025г., и изх.№ 61-00-239/12.06.2025г., постъпила от кмета на Община Златоград;

24.2.8. Докладна записка относно: Изпълнение на възстановителни строителни дейности, чрез Публично - частно партньорство, за отводняване на водосток на ул. „Шипка“ с. Долен, с вх.№ ОС-453/13.06.2025г., и изх.№ 61-00-240/12.06.2025г., постъпила от кмета на Община Златоград;

24.2.9. Докладна записка относно: Изпълнение на възстановителни строителни дейности, чрез Публично - частно партньорство, за направа на подход към жилищни сгради в мах. Дуганица, с. Долен, с вх.№ ОС-454/13.06.2025г., и изх.№ 61-00-241/12.06.2025г., постъпила от кмета на Община Златоград;

24.2.10.  Докладна записка относно: Изпълнение на възстановителни строителни дейности чрез Публично - частно партньорство на ул. „Велико Търново“ с. Ерма река, с вх.№ ОС-455/13.06.2025г., и изх.№ 61-00-242/12.06.2025г., постъпила от кмета на Община Златоград;

24.2.11. Докладна записка относно: Изпълнение на възстановителни строителни дейности чрез Публично - частно партньорство на ул. „Върбица“ с. Ерма река, с вх.№ ОС-456/13.06.2025г., и изх.№ 61-00-243/12.06.2025г., постъпила от кмета на Община Златоград;

24.2.12. Докладна записка относно: Изпълнение на възстановителни строителни дейности чрез Публично - частно партньорство, в мах. Юруковци, с. Цацаровци, с вх.№ ОС-457/13.06.2025г., и изх.№ 61-00-244/12.06.2025г., постъпила от кмета на Община Златоград;

24.2.13. Докладна записка относно: Изпълнение на възстановителни строителни дейности чрез Публично - частно партньорство, в местността „Джандеви колиби“ с. Пресока, с вх.№ ОС-458/13.06.2025г., и изх.№ 61-00-245/12.06.2025г., постъпила от кмета на Община Златоград;

24.2.14. Докладна записка относно: Изпълнение на възстановителни строителни дейности чрез Публично - частно партньорство на ул. „Спартак“ с. Старцево, с вх.№ ОС-459/13.06.2025г., и изх.№ 61-00-246/12.06.2025г., постъпила от кмета на Община Златоград;

24.2.15. Докладна записка относно: Изпълнение на възстановителни строителни дейности чрез Публично - частно партньорство на подход към Спортна площадка с. Старцево, с вх.№ ОС-460/13.06.2025г., и изх.№ 61-00-247/12.06.2025г., постъпила от кмета на Община Златоград;


Г-жа Александрова каза, че и е направило впечатление Закона за ПЧП-тата, който е отменен с параграф 3.2 от предходни и заключителни разпоредби на Закона за концесиите, обнародван в Държавен вестник брой 96 от 01.12.2017 и е в сила от 02.01.2018. Попита г-жа Цекова така ли е. 

Г-жа Цекова отговори, че е вярно, направила е справка. 

Г-жа Александрова каза, че този проблем с ПЧП-тата трябва да бъде решен, добави, че тя има разговори с хора, които искат да им бъде помогнато, но не искат да бъде по този начин, защото това коства средства. Тя предложи проект на решение и приложение към него: 

На основание чл. 21 ал.1 т.8 и т. 23 от ЗМСМА, чл.5 т.7 и т.25 от Правилника за организацията и дейността на Общински съвет Златоград, неговите комисии и взаимодействието му с общинска администрация, постъпили докладни записка с вх.№ ОС /…..2025г.,постъпили молби и жалби от жители на Община Златоград, поради възникнала необходимост и постъпило предложение по време на проведено съвместно редовно заседание на постоянните комисии на 21.10.2025 година и след като разгледа необходимостта от подобряване на уличната инфраструктура на територията на общината, с оглед повишаване на качеството на живот на жителите,  Общински съвет Златоград
РЕШИ:
1. Възлага на кмета на Община Златоград да изготви проекти на решение на всички посочени  обекти в Приложение 1, неотложна част от настоящето решение, като бъдат обследвани и при необходимост бъдат изготвени инвестиционни проекти. За всеки обект да се посочи количествено стойностна сметка.
2. [bookmark: _Hlk211356517]В едномесечен срок от приемане на настоящото решение, кметът на Община Златоград  да представи пред Общински съвет предприетите фактически действия по смисъла на т.1.





Приложение 1 
 
гр. Златоград			
1.  Възстановяване на подпорна стена на ул.“Ангел Кънчев“ в гр. Златоград	;
2. Благоустрояване на улица "Велико Търново" в гр. Златоград подравняване и баластриране на част от улицата и обръщалото	;
3. Обособяване на кът за отдих на ул. "Велико Търново";	
4. Възстановяване на тротоарна настилка на ул. "Васил Левски" , с обща площ 30 м2;
5. Възстановяване на подход, свързващ ул. "България" с ул. "Рила", чрез изграждане на бетонови стъпала;	
6. Удължаване на водосток на общински път Златоград – Аламовци;	
7. Отводняване и разширение за обръщало на ул. "Странджа";	
8. Подход към жилищна сграда на ул. "Г. С. Раковски";	
9. Изграждане на канализация в стопански двор, липсва канализационна мрежа в кв. 56 на гр. Златоград;	
10. Възстановяване на пешеходен мост над река „Върбица“ в местността „Студената вода“;
11. Изграждане на подпорна стена към улица „Албена“
12. Осигуряване на достъп до имот с идентификационен номер 31111.36.292, който е в регулация;
13. ул. „Стефан Стамболов“
14. Осигуряване на улично осветление и благоустрояване на ул. „Ангел Кънчев;
15. Възстановяването на разкопаното пространство на УПИ - Х кв. 72 по ПУП на гр.  Златоград.
16. Отводняване на дере ул. „България“

  с.Старцево			
1. Реконструкция на канализациона мрежа на ул. "Крайречна" - кв.45 по ПУП на с. Старцево;
2. Изграждане на отвеждаща канализация до дере "Ушев дол" от кв.45, кв.43 и кв.42 по ПУП на с.Старцево - проектирането е включено в капиталовата програма за 2025 г. 
3. Реконструкция на канализация  "Гюрово" - полагане на канализационни тръби ф 400, с дължина 100 м.л;
4. Удължаване на водосток в кв. 50 по ПУП на с. Старцево - Малката махала- бетонови тръби ф 1000, с дължина 60 м.л;
5. Асфалтиране и отводняване на  ул. "Гео Милев" /уширение на съществуващия габарит/;
6. Асфалтиране  на  ул."Топчиеви поляни";
7. Полагане на бетонова настилка на пешеходна пътека в кв.50 към УПИ XIX-593, с дължина 40 м.л и ширина 3 м.л	
8. Извършване на СМР на помещения в сградата на "Здравна служба" необходимо е изпълнение на мазилки по стени  и тавани, замазка, настилка в избени помещения и ремонт на канализационна мрежа;	
9. Извършване на СМР  в сградата на "Млекопункт" 	поради течове и необходимост от реновиране на цялата сграда;
10. Изграждане на подход към Спортна площадка в с. Старцево;
11. Канализационен канал на ул. "Васил Левски" (нов квартал), в м. Гужмарово", с. Старцево - довършителни дейности;
12. Възстановяване на път към местността "Гужмарово"	
13. Превантивно почистване на компрометирани водостоци, дерета и канавки на територията на с. Старцево;
14. Полагане на бетонова настилка за възстановяване на ул. „Спартак“, с дължина 120 м. и ширина 3.10 м. ;
15. Изграждане на укрепителна бетонова стена за укрепване на пътното платно на ул. „Иглика“, с дължина 7 м.л;
16. Изграждане на укрепителна бетонова стена, за укрепване на пътното платно на ул. „Васил Левски“, с дължина 8 м.л.;	
17. Укрепване на улично платно на ул. "Антон Страшимиров";
18. Изграждане на настилка от бетонови павета в участъка, тангиращ пред сградата на молитвен дом, кв. Малката махала с площ от 200 кв.м.;
19. Тротоарна настилка на Ул. "Васил Левски";
20. Асфалтиране на кръстовище на ул. "Васил Левски" и ул. "Иглика";
21. Благоустрояване на ул. "Кольо Фичето" до сградата на молитвен дом	има компометирана бетонова настилка;
22. Изграждане на подпорна стена на ул. „Дельо Войвода“
23. Поставяне на бордюри и бетониране на ул. „Беловидово“
24. Разкриване на ул. „Ален мак“ с. Старцево;

с. Долен			
1. Изграждане на подход към жилищни сгради в махала Дуганица;
2. Изграждане на укрепителлна стена на ул. "Орфей" ;
3. Възстановяване на подход към жилищни сгради на ул. "Орфей";
4. Удължаване на водосток на ул. "Бистрица"-32м;
5. Благоустрояване на подход към жилищни сгради на ул."Шипка";
6.Отводняване на водосток (дере) на ул. "Шипка";
7. ул. Васил Левски - подмяна на водопровод и цялостно реализаране;
8. Ремонт на покрив на сградата на Кметство с. Долен;
9. Станкова махала - училище, здравна служба и клуб - ремонт или събаряне;
10. Уширение на пътя Станкова махала – Дуганица;
11. Водоснабдяване  Станкова махала - Дуганица - преминаване към В и К ЕООД за експлоатация;
12. Осигуряване на транспортен и пешеходен достъп на живущите на ул. „Кокиче“
13. Ремонт на Спортна площадка	изготвено е КСС за подмяна на настилка и оградна мрежа;
14. ул. Изгрев – проектиране и изграждане;	
15. ул. Надежда – проектиране и изграждане; 	
16. Път Пресека –Долен; 	
17. Канализация с. Долен - Главен колектор II;
18. Подмяна на водопровод на ул. "Васил Левски", с дължина 815 м; 
19. Ремонт на помещение в сграда на ДГ "Детски свят" и обособяване на фитнес – зала;
20. Отводняване и бетониране на „Кауково дере“, ул. „Бистрица“;	
21. Възстановяване  на бетонова настилка  на ул. „Малина“;
22. Подмяна на водопровод на ул. "Васил Левски", с дължина 815 м;	
23. Проектиране и СМР на ул. "Орфей" в частта до молитвен дом;
24. Изграждане на детска площадка за деца от 3 до 12 години;
25. Проектиране и реализация на част от улица „Кокиче“
26. Ул. „Прогрес“ (дере)

с. Ерма река			
1. Асфалтиране и подмяна на тротоарна настилка на ул. "Иван Вазов" ;
2. Подмяна на водопровод и бетониране/асфалтиране  на ул. "Витоша";
3. Проектиране и реализация на ул."Рила" и изграждане на подпорна стена;
4. Подмяна на водопровод на ул. "Първи май" и ул. "Велико Търново";
5. Ремонт на покрив на сградата на КАС  и ДГ "Детелина";	
6. Общински път с. Ерма река - проектиране и СМР	проектирането е включено в капиталовата програма за 2025 г.;
7. Подпорна стена на ул. "Витоша";
8. Благоустрояване на център – площад;
9. Балнеологичен център;
10. Уширение на Гробищен парк - проектиране ;	
11. Проектиране на подпорна стена на ул. "Първи" май";
12. Проектиране на ул."Васил Левски";
13. Подпорна стена на ул. "Родопи";		
14. Проектиране и благоустрояване на ул. "Върбица" - изграждане на стъпала - 40 л.м;
15. Благоустрояване на част от ул. "Велико Търново";
16. Възстановяване на подпорна стена на ул. „Велико Търново“, с височина 1 м и дължина 4 м и бетониране на част от уличното платно с обща площ 95 м2;
17. Благоустрояване на пътека свързваща ул."Иван Вазов" с домовете на живущи и жители на село Ерма река;
18. Възстановяване на настилка на ул. "Витоша";
19. Разширение на участък от ул. "Изгрев" към връзката му с ул. "Миньорска";
20. Възстановяване и благоустрояване на пътека, част от главната улица към домовете на жителите от Ерма река, чрез изграждане на малка укрепителна стена;
21. Реализиране на подход към Здравна служба, детска градина, пощата и търговския обект на Радко Даскалов.
	
       с. Аламовци			
1. Изграждане на подпорна стена в местността "Скока";
2. Основен ремонт на сградата на Кметство Аламовци - дограма, В и К, ел. инсталация, стени и под;	 	
3. Изграждане на тоалетна за нуждите на кметството и Здравната служба;
4. Изграждане на подпорна стена на ул. "Христо Ботев"
5. Асфалтиране на ул. "Г.Бенковски" - 250 м2	;
6. Вътрешен ремонт на сградата на бившето училище - саниране, подмяна на В и К, ел- инсталация, вътрешен ремонт;	
7. Бетонова настилка на ул. "Христо Ботев";
9. Уширение на общински път Аламовци – Златоград;	
10. Ремонт на беседка, находяща се на общински път Аламовци -Златоград, местността "Дама";
11. Доизграждане  на част от водосток в с. Аламовци, с дължина 48 м;
12. Възстановяване на част от бетонова настилка на ул. „Христо Ботев“, с дължина 50 м;
13. Изграждане на навес на Гробищен парк в с. Аламовци

       с. Кушла			
1. Укрепване на мост към гробищен парк с. Кушла
2. Изграждане  на ограда на Гробищен парк с. Кушла	
3. Общински път с. Кушла - проект за отстраняване на явна фактическа грешка;
4. Доставка и монтаж на резервоар - 16 000 л за питейни нужди в с. Кушла 	
     
  с. Пресока			
1. Изкърпване на асфалтова настилка на общински път с. Пресока
2.  Направа на подход към местността„ Джандеви колиби“;
3. Подпорна стена на общински път за с. Пресока - L-45 и Н-4,5 м;
4. Изграждане на чешма и беседка;
     
  с. Страшимир			
1. Ремонт на компрометирани участъци от водопровода, захранващ с. Страшимир с питейна  вода и водохващане на нови извори;
2. Възстановяване на бетонова настилка на път към махала Манделови , с дължина 200 м;

      с. Цацаровци			
1. Възстановяване на общински път към Махала Юруковци;
2. Бетониране на пътна настилка в махала Юруковци;

Г-жа Хаджийска помоли г-жа Александрова да и предостави проекта за решение и Приложение 1 към проекта за решение. 
Г-н Иванов: Аз мисля, че всички на тази маса сме наясно, че в 90 % от случаите в тези обекти, така изброени се налага да участва техника, изкопни работи, извозване и отново влизаме в противоречие. Освен това населението наистина е застаряващо, работоспособните хора някои работят по на две места, за да връзват бюджета. Мисля, че е резонно всички тези предложени и от кметовете, за което им благодаря, че са си направили труда, да намерят отражение в капиталовите програми за 2025 и по възможност 2026 останалите. Това е резонното, всеки гражданин си плаща данъците. Ние сме длъжни, както и общинска администрация, в това число и кмета да се грижим за тези граждани. За това сме изпратени тук. 
Г-н Топчиев попита започнатите молби по ПЧП, които са гласувани, но не се довършени поради недостиг на средства, уточни че става въпрос за Гужмарово необходими са му още 773 лева. Информира, че от дъжда е компрометирана една подпорна стена и пътя всеки момент ще падне. 
Г-жа Угорлиева във връзка с предложението на г-жа Александрова каза, че една голяма част в предложението си са предоставени от кмета на община Златоград заедно с кметовете, обединени са и са на основание искане на Общински съвет Златоград. Във връзка с публично-частното партньорство законодателната уредба не забранява на местната власт да подпомага своите граждани с различни финансови механизми.  
Г-жа Хаджийска информира г-н Топчиев, че неговият обект е включен в предложението на г-жа Александрова
Г-жа Александрова каза, че и прави впечатление как избирателно се изпълнява капиталовата програма, същото се случва и с публично-частното партньорство. 
Г-жа Хаджийска информира, че списъка е обобщен, в него са включени обекти, които кметът е предложил и обекти, които не са предложени. В приложението в проекта на решение на г-жа Александрова ги има всички тези обекти. 
Д-р Чинар предложи прекратяване на разискванията. 
Г-жа Хаджийска предложи да се уточни до сесия и на сесия да се реши въпроси за местност Гужмарово с. Старцево. 
Г-жа Кръстева информира, че има доста молби и жалби на жители, за които е изпратено писмо до кмета на общината за становище, но не са пристигнали като отговор. Едно от тях е подписка постъпила на 01.10.2025г., в която казват, че в бюджет 2025 има средства за възстановяване на разкопаното пространства, но капиталовата програма кога ще бъде изпълнена – няма постъпил отговор. Г-жа Кръстева поиска да се предостави изпълнение на капиталовата програма за следващо заседание. 

Г-жа Хаджийска подложи на гласуване предложението на д-р Чинар за прекратяване на разискванията. 
Комисиите гласуваха предложението на д-р Чинар за прекратяване на разискванията с 7 гласа „за“, 0 „против“ и  0 „въздържал се“

Г-жа Хаджийска подложи на гласуване с вдигане на ръка предложения проект на решение и Приложение 1 към него, предложен от г-жа Александрова. 

Комисиите гласуваха проекта на решение и приложението към него предложен от г-жа Александрова с 6 гласа „за“, 0 „против“ и  1 „въздържал се“

******************************

По т.25 от дневния ред:  Други:

· Сигнално писмо относно: Невъзможност за изпълнение на обект № 99 „Топлопреносна мрежа с. Ерма река – проектиране и частично СМР“ от Капиталовата програма за Община Златоград за 2025г., с вх.№ ОС-840/14.10.2025г. и изх.№ 61-00-421/14.10.2025г., постъпило от кмета на Община Златоград.

Г-жа Хаджийска: Вместо да ползваме тези милиционерски подходи със сигналните писмо уважаеми госпожи от администрацията, си изпълнявайте задълженията, които имате в Правилника за дейността на Общински съвет, защото там ако на три месеца ни подавахте информация какви процедури са минали, какви са отложени, това сигнално писмо си губи смисъла.  

· Одитен доклад № 0400308325, за извършен финансов одит на косолидирания годишен отчет на община Златоград за 2024 г., с вх.№ ОС-704/03.09.2025г., постъпил от Сметна палата.

· Отчет за получените и изразходени суми за дейности на Пенсионерски клуб „Златоград“ за първо полугодие на 2025г., с вх.№ ОС-694/02.09.2025г. 

· Информация относно: предложение на г-жа Гочева, с вх.№ ОС-843/14.10.2025г. и изх.№ 61-00-416/14.10.2025г., постъпила от кмета на Община Златоград.


************************************


По т.26 от дневния ред:  Еднократна финансова помощ за новородени/ осиновени деца на територията на Община Златоград.

Г-жа Хаджийска обяви режим на закрита заседание.

Г-жа Кръстева попита има ли някой, който е против.

Общинските съветници отговориха, че няма.

Г-жа Кръстева информира, че има един казус по заявление от родители, чието първо дете е оставено в приемно семейство и по правилник трябва да се отпуснат хиляда вместо две хиляди лева. 
 
Г-жа Хаджийска подложи на гласуване с вдигане на ръка да се допуснат до заседание. 
Комисиите гласуваха да се допуснат до заседание с 7 гласа „за“, 0 „против“ и  0 „въздържал се“



***********************************
По т.27 от дневния ред:  Молби за еднократна финансова помощ.


Г-жа Хаджийска подложи на гласуване с вдигане на ръка да се допуснат до заседание. 

Комисиите гласуваха да се допуснат до заседание с 7 гласа „за“, 0 „против“ и  0 „въздържал се“


Г-жа Кръстева напомни за провеждането на  Председателски съвет. 


Поради изчерпване на дневния ред, госпожа Хаджийска  закри съвместното заседание на постоянните комисии към Общински съвет – Златоград.




ЖЕЧКА ХАДЖИЙСКА
Председателстващ постоянните комисии
На Общински съвет  Златоград

	
Изготвил протокола:  
Елмира Топчиева
Гл. специалист „Канцелария ОбС“

